કોઈના માટે થયેલો અનુભવ નો આપણે એટલી હદે પૂર્વગ્રહ બાંધી લઈએ છીએ કે બીજા ચાર જણા ને આપણે એ વ્યક્તિ માટે ચેતવી દઈએ છીએ. જરૂરી નથી કે આપણા માટે ખરાબ કે કષ્ટ આપનાર વ્યક્તિ અન્ય માટે પણ એવો જ સાબિત થાય… અને બીજાને આપણે ચેતવી દઈને બીજાને પણ પૂર્વગ્રહ બંધાઈ જાય છે. અને આમ જ એક વ્યક્તિને થયેલા અનુભવ પૂર્વગ્રહમાં બંધાઈ જાય છે અને કોઈ વ્યક્તિ, જ્ઞાતિ, ધર્મ કે પછી સમાજને હમેશ માટે કનડે છે. ઘણી જ કહેવતો આવા પૂર્વગ્રહો થી જ બની હશે. પરંતુ દરેકને સરખા અનુભવ જ થયા હોય એવું પણ જરૂરી નથી.